Répcelak város Önkormányzata

Répcelak

Tisztelt Lakosság!

**Répcelak Város Önkormányzata** a jelenleg kialakult járványhelyzetet figyelembe véve megszervezte az idősek, a hatósági házi karanténban vagy járványügyi megfigyelés alatt álló személyek és az arra rászoruló lakosok gyógyszereinek, alapélelmiszereinek házhoz szállítását, az ebéd kiszállítását, illetve egyéb ügyintézésben történő segítségnyújtását.

**Ezen túlmenően** a szociális ellátásokról szóló rendelet alapján lehetőséget biztosít a **rendkívüli élethelyzetbe került családok és személyek részére egyszeri pénzbeli támogatás nyújtására**.

Rendkívüli élethelyzetnek minősül különösen:

* munkahely elvesztése,
* hosszabb idejű táppénz,
* munkaidő csökkenése miatti jövedelem kiesés,
* betegség miatti többletkiadás.

**E tények fennállását igazolni szükséges**.

**A rendkívüli települési támogatás jogosultsági feltételei:**

egy főre eső havi családi jövedelem az öregségi nyugdíj mindenkori legkisebb összegének 350 %-át (99.750.-Ft), egyedülálló esetén a 470%-át (133.950.-Ft) nem haladja meg. Az adható legmagasabb összeg 100.000,-Ft. A támogatás kifizetésekor előnyben részesítjük a banki utalást, ezért a számlaszám megadása szükséges.

A kérelem benyújtásához csatolni szükséges a megelőző havi jövedelmet igazoló dokumentumokat is. A kérelem nyomtatvány elérhető a <https://www.repcelak.hu/Dokumentumtar/Igazgatasi_csoport_nyomtatvanyai/cikk3141.html> címen vagy személyesen ügyfélfogadási időben kérhető (hétfő és csütörtök 8 órától 11 óráig) előzetes telefonos egyeztetés alapján (95/370-101/3 mellék).